title: Решение (ЕС) 2015/1016 на Съвета от 23 юни 2015 година относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи

text:
               27.6.2015

               BG

               Официален вестник на Европейския съюз

               L 162/100

         РЕШЕНИЕ (ЕС) 2015/1016 НА СЪВЕТА
   от 23 юни 2015 година
   относно позицията, която да бъде заета от името на Европейския съюз в рамките на Съвместния комитет на ЕИП във връзка с изменение на Протокол 31 към Споразумението за ЕИП относно сътрудничеството в специфични области извън четирите свободи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 във връзка с член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:

               (1)

               Споразумението за Европейското икономическо пространство (2) („Споразумението за ЕИП“) влезе в сила на 1 януари 1994 г.

               (2)

               В съответствие с член 98 от Споразумението за ЕИП Съвместният комитет на ЕИП може да реши да измени inter alia Протокол 31 към Споразумението за ЕИП.

               (3)

               Протокол 31 към Споразумението за ЕИП съдържа разпоредби и мерки относно сътрудничеството в специфични области извън четирите свободи.

               (4)

               Целесъобразно е да се продължи сътрудничеството на договарящите се страни по Споразумението за ЕИП по отношение на действията, финансирани от общия бюджет на Съюза в областите „Функциониране и развитие на вътрешния пазар, по-специално в областта на нотификацията, сертификацията и отрасловото сближаване“ и „Осъществяване и развитие на вътрешния пазар“.

               (5)

               Поради това Протокол 31 към Споразумението за ЕИП следва да бъде изменен, за да може това разширено сътрудничество да продължи и след 31 декември 2014 г.,

               (6)

               Позицията на Съюза в рамките на Съвместния комитет на ЕИП следва да се основава на приложения проект на решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде заета от името на Европейския съюз в рамките на Съвместния комитет на ЕИП във връзка с предложеното изменение на Протокол 31 към Споразумението за ЕИП се основава на проекта на решение на посочения комитет, приложен към настоящото решение.
   Член 2
   Настоящото решение влиза в сила в деня на приемането му.

      Съставено в Люксембург на 23 юни 2015 година.

            За Съвета

            Председател

         E. RINKĒVIČS

      (1)  ОВ L 305, 30.11.1994 г., стр. 6.

      (2)  ОВ L 1, 3.1.1994 г., стр. 3.

      ПРОЕКТ НА
      РЕШЕНИЕ НА СЪВМЕСТНИЯ КОМИТЕТ НА ЕИП № …/2015
      от
      за изменение на Протокол 31 към Споразумението за ЕИП относно сътрудничеството в специфични области извън четирите свободи
      СЪВМЕСТНИЯТ КОМИТЕТ НА ЕИП,
      като взе предвид Споразумението за Европейското икономическо пространство („Споразумението за ЕИП“), и по-специално членове 86 и 98 от него,
      като има предвид, че:

                  (1)

                  Целесъобразно е да се продължи сътрудничеството между договарящите се страни по Споразумението за ЕИП по отношение на дейности на Съюза, финансирани от общия бюджет на Европейския съюз и свързани с изграждането, функционирането и развитието на вътрешния пазар.

                  (2)

                  Поради това Протокол 31 към Споразумението за ЕИП следва да бъде изменен, за да може това разширено сътрудничество да продължи и след 31 декември 2014 г.,

            ПРИЕ НАСТОЯЩОТО РЕШЕНИЕ:
      Член 1
      Член 7 от Протокол 31 към Споразумението за ЕИП се изменя, както следва:

                  1.

                  След параграф 9 се вмъква следният параграф:
                  „10.   Считано от 1 януари 2015 г. държавите от ЕАСТ участват в дейностите на Съюза, свързани със следните бюджетни редове, вписани в общия бюджет на Европейския съюз за финансовата 2015 година:

                              —

                              бюджетен ред 02.03.01: „Функциониране и развитие на вътрешния пазар, по-специално в областта на нотификацията, сертифицирането и отрасловото сближаване“,

                              —

                              бюджетен ред 12.02.01: „Осъществяване и развитие на вътрешния пазар“.“

                  2.

                  Думите „параграфи 5—9“ в параграфи 3 и 4 се заменят с думите „параграфи 5—10“.

            Член 2
      Настоящото решение влиза в сила в деня след внасянето на последната нотификация по член 103, параграф 1 от Споразумението за ЕИП (1).
      Прилага се от 1 януари 2015 г.
      Член 3
      Настоящото решение се публикува в раздела за ЕИП и в притурката за ЕИП към Официален вестник на Европейския съюз.

         Съставено в Брюксел на

               За Съвместния комитет на ЕИП

               Председател

               Секретари

               на Съвместния комитет на ЕИП

         (1)  [Без отбелязани конституционни изисквания.] [С отбелязани конституционни изисквания.]


title: 2014/790/ЕС: Решение на Съвета от 10 ноември 2014 година относно позицията, която да бъде заета от името на Европейския съюз в рамките на Съвместния комитет, създаден съгласно Споразумението между Европейската общност и нейните държави членки, от една страна, и Конфедерация Швейцария, от друга, относно свободното движение на хора във връзка с изменението на приложение II към посоченото споразумение относно координацията на схемите за социална сигурност

text:
               14.11.2014

               BG

               Официален вестник на Европейския съюз

               L 329/29

         РЕШЕНИЕ НА СЪВЕТА
   от 10 ноември 2014 година
   относно позицията, която да бъде заета от името на Европейския съюз в рамките на Съвместния комитет, създаден съгласно Споразумението между Европейската общност и нейните държави членки, от една страна, и Конфедерация Швейцария, от друга, относно свободното движение на хора във връзка с изменението на приложение II към посоченото споразумение относно координацията на схемите за социална сигурност

      (2014/790/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функциониране на Европейския съюз, и по-специално член 48 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Споразумението между Европейската общност и нейните държави членки, от една страна, и Конфедерация Швейцария, от друга, относно свободното движение на хора (1) („Споразумението“) бе подписано на 21 юни 1999 г. и влезе в сила на 1 юни 2002 г.

               (2)

               В член 18 от Споразумението се предвижда, че съвместният комитет, създаден съгласно член 14 от Споразумението („съвместният комитет“), може посредством решение да приема изменения на приложение II към Споразумението относно координацията на схемите за социална сигурност.

               (3)

               С цел да се запази последователното прилагане на правните актове на Съюза и да се избегнат административни и евентуални правни пречки е необходимо да се измени приложение II към Споразумението, така че в него да се включат нови правни актове на ЕС, на които Споразумението понастоящем не се позовава.

               (4)

               Целесъобразно е да бъде определена позицията, която да бъде заета от името на Съюза в рамките на съвместния комитет във връзка с изменението на приложение II към Споразумението.

               (5)

               Ето защо позицията на Съвета в рамките на съвместния комитет следва да се основава на проекта на приложеното решение,

         ПРИЕ НАСТОЯЩОТО РЕШЕНИЕ:
   Член 1
   Позицията, която да бъде заета от името на Европейския съюз в рамките на съвместния комитет, създаден съгласно член 14 от Споразумението между Европейската общност и нейните държави членки, от една страна, и Конфедерация Швейцария, от друга, относно свободното движение на хора („съвместният комитет“), се основава на проекта на решение на съвместния комитет, приложен към настоящото решение.
   Внасянето на технически промени в проекта на решението може да бъде одобрено от представителите на Съюза в рамките на съвместния комитет, без да е необходимо допълнително решение на Съвета.
   Член 2
   След като бъде прието, решението на съвместния комитет се публикува в Официален вестник на Европейския съюз.
   Член 3
   Настоящото решение влиза в сила в деня на приемането му.

      Съставено в Брюксел на 10 ноември 2014 година.

            За Съвета

            Председател

         M. MARTINA

      (1)  ОВ L 114, 30.4.2002 г., стр. 6.

      ПРОЕКТ
      РЕШЕНИЕ № …/… НА СЪВМЕСТНИЯ КОМИТЕТ,
      създаден съгласно Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора
      от …
      за изменение на приложение II към посоченото споразумение относно координацията на схемите за социална сигурност
      СЪВМЕСТНИЯТ КОМИТЕТ,
      като взе предвид Споразумението между Европейската общност и нейните държави членки, от една страна, и Швейцарската конфедерация, от друга страна, относно свободното движение на хора (1) („Споразумението“), и по-специално членове 14 и 18 от него,
      като има предвид, че:

                  (1)

                  Споразумението беше подписано на 21 юни 1999 г. и влезе в сила на 1 юни 2002 г.

                  (2)

                  Приложение II към Споразумението относно координацията на схемите за социална сигурност беше заменено с Решение № 1/2012 на Съвместния комитет от 31 март 2012 г. (2).

                  (3)

                  Приложение II към Споразумението следва да бъде актуализирано, за да се вземат предвид новите правни актове на законодателството на Европейския съюз, които влязоха в сила оттогава, по-специално измененията на Регламент (ЕО) № 883/2004 на Европейския парламент и на Съвета (3) и Регламент (ЕО) № 987/2009 на Европейския парламент и на Съвета (4), внесени с Регламент (ЕС) № 1244/2010 на Комисията (5), Регламент (ЕС) № 465/2012 на Европейския парламент и на Съвета (6) и Регламент (ЕС) № 1224/2012 на Комисията (7).

                  (4)

                  Също така следва да се вземат предвид решенията и препоръките, приети от Административната комисия за координация на системите за социална сигурност, за прилагането на Регламент (ЕО) № 883/2004 и Регламент (ЕО) № 987/2009 след влизането в сила на Решение № 1/2012 на Съвместния комитет.

                  (5)

                  Приложение II към Споразумението следва да се актуализира в съответствие с промените на съответните правни актове на Европейския съюз,

            ПРИЕ НАСТОЯЩОТО РЕШЕНИЕ:
      Член 1
      Приложение II към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора („Споразумението“) се изменя съгласно посоченото в приложението към настоящото решение.
      Член 2
      Настоящото решение е съставено на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като текстовете на всеки от тези езици са еднакво автентични.
      Член 3
      Настоящото решение влиза в сила на първия ден от втория месец след деня на приемането му от Съвместния комитет.

         Съставено в Брюксел

               За Съвместния комитет

               Председател

               Секретари

         (1)  ОВ L 114, 30.4.2002 г., стр. 6.

         (2)  ОВ L 103, 13.4.2012 г., стр. 51.

         (3)  Регламент (ЕО) № 883/2004 на Европейския парламент и на Съвета от 29 април 2004 г. за координация на системите за социална сигурност, (ОВ L 166, 30.4.2004 г., стр. 1, поправен в ОВ L 200, 7.6.2004 г., стр. 1).

         (4)  Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност (ОВ L 284, 30.10.2009 г., стр. 1).

         (5)  Регламент (ЕС) № 1244/2010 на Комисията от 9 декември 2010 г. (ОВ L 338, 22.12.2010 г., стр. 35).

         (6)  Регламент (ЕС) № 465/2012 на Европейския парламент и на Съвета от 22 май 2012 г. (ОВ L 149, 8.6.2012 г., стр. 4).

         (7)  Регламент (ЕС) № 1224/2012 на Комисията от 18 декември 2012 г. (ОВ L 349, 19.12.2012 г., стр. 45).

         ПРИЛОЖЕНИЕ
         Приложение II към Споразумението между Европейската общност и нейните държави членки, от една страна, и Конфедерация Швейцария, от друга страна, относно свободното движение на хора се изменя, както следва:

                     1)

                     В Раздел А: Правни актове, на които се прави позоваване, точка 1, думите „изменен с Регламент (ЕО) № 988/2009 на Европейския парламент и на Съвета от 16 септември 2009 г. за изменение на Регламент (ЕО) № 883/2004 за координация на системите за социална сигурност и за определяне на съдържанието на неговите приложения (1)“ се заменят със следния текст:
                     „изменен със:

                                 —

                                 Регламент (ЕО) № 988/2009 на Европейския парламент и на Съвета от 16 септември 2009 г. за изменение на Регламент (ЕО) № 883/2004 за координация на системите за социална сигурност и за определяне на съдържанието на неговите приложения (2);

                                 —

                                 Регламент (ЕС) № 1244/2010 на Комисията от 9 декември 2010 г. за изменение на Регламент (ЕО) № 883/2004 на Европейския парламент и на Съвета за координация на системите за социална сигурност и Регламент (ЕО) № 987/2009 на Европейския парламент и на Съвета за установяване процедурата за прилагане на Регламент (ЕО) № 883/2004 за координация на системите за социална сигурност (3);

                                 —

                                 Регламент (ЕС) № 456/2012 на Европейския парламент и на Съвета от 22 май 2012 г. за изменение на Регламент (ЕО) № 883/2004 за координация на системите за социална сигурност и на Регламент (ЕО) № 987/2009 за установяване процедурата за прилагане на Регламент (ЕО) № 883/2004 (4);

                                 —

                                 Регламент (ЕС) № 1224/2012 на Комисията от 18 декември 2012 г. за изменение на Регламент (ЕО) № 883/2004 на Европейския парламент и на Съвета за координация на системите за социална сигурност и Регламент (ЕО) № 987/2009 на Европейския парламент и на Съвета за установяване процедурата за прилагане на Регламент (ЕО) № 883/2004 (5).“

                     2)

                     В Раздел А: Правни актове, на които се прави позоваване, точка 1, под заглавието „За целите на настоящото споразумение Регламент (ЕО) № 883/2004 се адаптира, както следва:“ във вписването в буква з), точка 1 думите „Федерален закон за допълнителните обезщетения от 19 март 1965 г.“ се заменят със следния текст:
                     „Федерален закон за допълнителните обезщетения от 6 октомври 2006 г.“

                     3)

                     В Раздел А: Правни актове, на които се прави позоваване, точка 2 след текста „Регламент (ЕО) № 987/2009 на Европейския парламент и на Съвета от 16 септември 2009 г. за установяване процедурата за прилагане на Регламент (ЕО) № 883/2004 за координация на системите за социална сигурност“ (6) се вмъква следното:
                     „изменен със:

                                 —

                                 Регламент (ЕС) № 1244/2010 на Комисията от 9 декември 2010 г. за изменение на Регламент (ЕО) № 883/2004 на Европейския парламент и на Съвета за координация на системите за социална сигурност и Регламент (ЕО) № 987/2009 на Европейския парламент и на Съвета за установяване процедурата за прилагане на Регламент (ЕО) № 883/2004 за координация на системите за социална сигурност (7);

                                 —

                                 Регламент (ЕС) № 456/2012 на Европейския парламент и на Съвета от 22 май 2012 г. за изменение на Регламент (ЕО) № 883/2004 за координация на системите за социална сигурност и на Регламент (ЕО) № 987/2009 за установяване процедурата за прилагане на Регламент (ЕО) № 883/2004 (8);

                                 —

                                 Регламент (ЕС) № 1224/2012 на Комисията от 18 декември 2012 г. за изменение на Регламент (ЕО) № 883/2004 на Европейския парламент и на Съвета за координация на системите за социална сигурност и Регламент (ЕО) № 987/2009 на Европейския парламент и на Съвета за установяване процедурата за прилагане на Регламент (ЕО) № 883/2004 (9).“

                     (4)

                     В Раздел А: Правни актове, на които се прави позоваване, точка 2 под заглавието „За целите на настоящото споразумение Регламент (ЕО) № 987/2009 се адаптира, както следва:“ се заличава следният текст:
                     „Споразумение между Швейцария и Италия от 20 декември 2005 г. за установяване на специалните процедури за възстановяване на обезщетения за здравни грижи“.

                     5)

                     В Раздел Б: Правни актове, които договарящите страни вземат надлежно предвид след точка 21 се добавя следното:

                                 „22)

                                 Решение на Административната комисия за координация на системите за социална сигурност № E2 от 3 март 2010 г. за установяване на процедура за управление на промени, приложима за координатите на органите, определени в член 1 от Регламент (ЕО) № 883/2004 на Европейския парламент и на Съвета и присъстващи в електронната директория, която е съставна част от EESSI (10),

                                 23)

                                 Решение на Административната комисия за координация на системите за социална сигурност № Е3 от 19 октомври 2011 г. относно преходния период, посочен в член 95 от Регламент (ЕО) № 987/2009 на Европейския парламент и на Съвета (11),

                                 24)

                                 Решение на Административната комисия за координация на системите за социална сигурност № Н6 от 16 декември 2010 г. относно прилагането на някои принципи при сумирането на периоди по член 6 от Регламент (ЕО) № 883/2004 за координация на системите за социална сигурност (12),

                                 25)

                                 Решение на Административната комисия за координация на системите за социална сигурност № S8 от 15 юни 2011 г. относно отпускането на протези, основни помощни средства и други съществени обезщетения в натура, предвидени в член 33 на Регламент (ЕО) № 883/2004 за координация на системите за социална сигурност (13),

                                 26)

                                 Решение на Административната комисия за координация на системите за социална сигурност № U4 от 13 декември 2011 г. относно процедурите за възстановяване съгласно член 65, параграфи 6 и 7 от Регламент (ЕО) № 883/2004 и член 70 от Регламент (ЕО) № 987/2009 (14).“

                     6)

                     В Раздел В: Правни актове, които договарящите страни вземат под внимание след точка 2 се добавя следното:

                                 „3)

                                 Препоръка на Административната комисия за координация на системите за социална сигурност № S1 от 15 март 2012 г. относно финансовите аспекти на трансграничното донорство на органи (15).“

            (1)  ОВ L 284, 30.10.2009 г., стр. 43.

            (2)  ОВ L 284, 30.10.2009 г., стр. 43.

            (3)  ОВ L 338, 22.12.2010 г., стр. 35.

            (4)  ОВ L 149, 8.6.2012 г., стр. 4.

            (5)  ОВ L 349, 19.12.2012 г., стр. 45.

            (6)  ОВ L 284, 30.10.2009 г., стр. 1.

            (7)  ОВ L 338, 22.12.2010 г., стр. 35.

            (8)  ОВ L 149, 8.6.2012 г., стр. 4.

            (9)  ОВ L 349, 19.12.2012 г., стр. 45.

            (10)  ОВ C 187, 10.7.2010 г., стр. 5. [Електронен обмен на информация за социалната сигурност]

            (11)  ОВ C 12, 14.1.2012 г., стр. 6.

            (12)  ОВ C 45, 12.2.2011 г., стр. 5.

            (13)  ОВ C 262, 6.9.2011 г., стр. 6.

            (14)  ОВ C 57, 25.2.2012 г., стр. 4.

            (15)  ОВ C 240, 10.8.2012 г., стр. 3.


title: 2011/464/ЕС: Решение на Съвета от 18 юли 2011 година за подписване от името на Съюза на Споразумението между Европейския съюз и Нова Зеландия за изменение на Споразумението за взаимно признаване по отношение на оценката на съответствието между Европейската общност и Нова Зеландия

text:
               27.7.2011

               BG

               Официален вестник на Европейския съюз

               L 195/1

         РЕШЕНИЕ НА СЪВЕТА
   от 18 юли 2011 година
   за подписване от името на Съюза на Споразумението между Европейския съюз и Нова Зеландия за изменение на Споразумението за взаимно признаване по отношение на оценката на съответствието между Европейската общност и Нова Зеландия
   (2011/464/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207, параграф 4, първа алинея във връзка с член 218, параграф 5 от него,
   като взе предвид предложението на Европейската комисия,
   като има предвид, че:

               (1)

               Споразумението за взаимно признаване по отношение на оценката на съответствието между Европейската общност и Нова Зеландия (1) („Споразумението за взаимно признаване“) влезе в сила на 1 януари 1999 г. (2).

               (2)

               На 8 юли 2002 г. Съветът разреши на Комисията да започне преговори с Нова Зеландия за изменение на Споразумението за взаимно признаване. Преговорите приключиха успешно с парафирането на Споразумението между Европейския съюз и Нова Зеландия за изменение на Споразумението за взаимно признаване по отношение на оценката на съответствието между Европейската общност и Нова Зеландия („Споразумението“) в Брюксел на 29 юни 2009 г.

               (3)

               Вследствие на влизането в сила на Договора от Лисабон на 1 декември 2009 г., Европейския съюз замести Европейската общност и е неин правоприемник.

               (4)

               Споразумението следва да бъде подписано,

         ПРИЕ НАСТОЯЩОТО РЕШЕНИЕ:
   Член 1
   Подписването на споразумението между Европейския съюз и Нова Зеландия за изменение на Споразумението за взаимно признаване по отношение на оценката на съответствието между Европейската общност и Нова Зеландия („Споразумението“) се разрешава от името на Съюза, при условие за сключването на посоченото споразумение (3).
   Член 2
   Председателят на Съвета e оправомощен да посочи лицето(лицата), упълномощено(и) да подпише(ат) споразумението от името на Съюза, при условие за сключването му.
   Член 3
   Настоящото решение влиза в сила в деня на приемането му.

      Съставено в Брюксел на 18 юли 2011 година.

            За Съвета

            Председател

         M. DOWGIELEWICZ

      (1)  ОВ L 229, 17.8.1998 г., стр. 62.

      (2)  ОВ L 5, 9.1.1999 г., стр. 74.

      (3)  Текстът на споразумението ще бъде публикуван заедно с решението за сключването му.


title: Решение (ЕС) 2015/1670 на Европейския парламент от 29 април 2015 година относно приключването на сметките на Агенцията на Европейския съюз за мрежова и информационна сигурност за финансовата 2013 година

text:
               30.9.2015

               BG

               Официален вестник на Европейския съюз

               L 255/289

      РЕШЕНИЕ (ЕС) 2015/1670 НА ЕВРОПЕЙСКИЯ ПАРЛАМЕНТ
      от 29 април 2015 година
      относно приключването на сметките на Агенцията на Европейския съюз за мрежова и информационна сигурност за финансовата 2013 година
      ЕВРОПЕЙСКИЯТ ПАРЛАМЕНТ,

                  —

                  като взе предвид окончателните годишни отчети на Агенция на Европейския съюз за мрежова и информационна сигурност за финансовата 2013 година,

                  —

                  като взе предвид доклада на Сметната палата относно годишните отчети на Агенцията на Европейския съюз за мрежова и информационна сигурност за финансовата 2013 година, придружен от отговорите на Агенцията (1),

                  —

                  като взе предвид декларацията за достоверност (2) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2013 година съгласно член 287 от Договора за функционирането на Европейския съюз,

                  —

                  като взе предвид препоръката на Съвета от 17 февруари 2015 г. относно освобождаването от отговорност на Агенцията във връзка с изпълнението на бюджета за финансовата 2013 година (05304/2015 — C8-0054/2015),

                  —

                  като взе предвид член 319 от Договора за функционирането на ЕС,

                  —

                  като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (3),

                  —

                  като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (4), и по-специално член 208 от него,

                  —

                  като взе предвид Регламент (ЕО) № 460/2004 на Европейския парламент и на Съвета от 10 март 2004 г. относно създаване на Европейската агенция за мрежова и информационна сигурност (5),

                  —

                  като взе предвид Регламент (ЕС) № 526/2013 на Европейския парламент и на Съвета от 21 май 2013 г. относно Агенцията на Европейския съюз за мрежова и информационна сигурност и за отмяна на Регламент (ЕО) № 460/2004 (6), и по-специално член 21 от него,

                  —

                  като взе предвид Регламент (ЕО, Евратом) № 2343/2002 на Комисията от 19 ноември 2002 година относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (7),

                  —

                  като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (8), и по-специално член 108 от него,

                  —

                  като взе предвид член 94 и приложение V към своя правилник,

                  —

                  като взе предвид доклада на комисията по бюджетен контрол (A8-0089/2015),

         1.

            Констатира, че окончателните годишни отчети на Агенцията на Европейския съюз за мрежова и информационна сигурност са приложени към доклада на Сметната палата.

         2.

            Одобрява приключването на сметките на Агенцията на Европейския съюз за мрежова и информационна сигурност за финансовата 2013 година.

         3.

            Възлага на своя председател да предаде настоящото решение на изпълнителния директор на Европейската агенция за мрежова и информационна сигурност, на Съвета, Комисията и Сметната палата и да осигури публикуването му в Официален вестник на Европейския съюз (серия L).

               Председател

            Martin SCHULZ

               Генерален секретар

            Klaus WELLE

         (1)  ОВ C 442, 10.12.2014 г., стр. 217.

         (2)  Вж. бележка под линия 1.

         (3)  ОВ L 248, 16.9.2002 г., стр. 1.

         (4)  ОВ L 298, 26.10.2012 г., стр. 1.

         (5)  ОВ L 77, 13.3.2004 г., стр. 1.

         (6)  ОВ L 165, 18.6.2013 г., стр. 41.

         (7)  ОВ L 357, 31.12.2002 г., стр. 72.

         (8)  ОВ L 328, 7.12.2013 г., стр. 42.


title: Решение 2013/467/ОВППС на Съвета от 23 септември 2013 година за изменение и удължаване срока на действие на Решение 2010/576/ОВППС относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго)

text:
               24.9.2013

               BG

               Официален вестник на Европейския съюз

               L 252/27

         РЕШЕНИЕ 2013/467/ОВППС НА СЪВЕТА
   от 23 септември 2013 година
   за изменение и удължаване срока на действие на Решение 2010/576/ОВППС относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 42, параграф 4 и член 43, параграф 2 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 23 септември 2010 г. Съветът прие Решение 2010/576/ ОВППС (1), изменено с Решение 2012/514/ОВППС (2).

               (2)

               На 13 юли 2012 г. Комитетът по политика и сигурност одобри препоръка срокът на действие на EUPOL ДР Конго да бъде удължен до 30 септември 2013 г., последван от окончателен преходен етап от дванадесет месеца с цел предаване на отговорността за изпълняваните от нея задачи.

               (3)

               Поради това срокът на действие на EUPOL ДР Конго следва да бъде удължен с окончателен преходен етап до 30 септември 2014 г.

               (4)

               EUPOL ДР Конго ще се провежда в обстановка, която може да се влоши и да възпрепятства постигането на целите на външната дейност на Съюза, посочени в член 21 от Договора,

         ПРИЕ НАСТОЯЩОТО РЕШЕНИЕ:
   Член 1
   Решение 2010/576/ОВППС се изменя, както следва:

               1)

               Член 6 се изменя, както следва:

                           а)

                           вмъква се следният параграф:
                           „1а.   Ръководителят на мисията представлява мисията. Ръководителят на мисията може да делегира на членове на личния състав на мисията управленски задачи, свързани с личния състав и с финансови въпроси, които се осъществяват изцяло под негова отговорност.“

                           б)

                           параграф 4 се заличава.

               2)

               В член 8 параграф 3 се заменя със следното:
               „3.   Условията на работа, както и правата и задълженията на международния или местния персонал са определени в сключените договори между EUPOL ДР Конго и съответния служител.“;

               3)

               Вмъква се следният член:
               „Член 13а
               Правни разпоредби
               EUPOL ДР Конго има правомощия да предоставя услуги и доставки, да сключва договори и административни договорености, да наема персонал, да разполага с банкови сметки, да придобива активи и да се разпорежда с тях, както и да бъде освобождавана от отговорност, да бъде страна в съдебно производство, в рамките на необходимото за изпълнение на настоящото съвместно действие.“;

               4)

               Член 14 се заменя със следното:
               „Член 14
               Финансови разпоредби
               1.   Референтната сума, предвидена за покриване на разходите, свързани с мисията за периода от 1 октомври 2010 г. до 30 септември 2011 г., е в размер на 6 430 000 EUR.
               Референтната сума, предвидена за покриване на разходите, свързани с мисията, за периода от 1 октомври 2011 г. до 30 септември 2012 г., е в размер на 7 150 000 EUR.
               Референтната сума, предвидена за покриване на разходите, свързани с мисията, за периода от 1 октомври 2012 г. до 30 септември 2013 г., е в размер на 6 750 000 EUR.
               Референтната сума, предвидена за покриване на разходите, свързани с мисията, за периода от 1 октомври 2013 г. до 30 септември 2014 г., е в размер на 6 328 086,95 EUR.
               2.   Управлението на всички разходи се извършва в съответствие с процедурите и правилата, приложими за общия бюджет на Съюза. На гражданите на трети държави се разрешава да участват в тръжни процедури за сключване на договори. При условие че получи одобрението на Комисията, ръководителят на мисията може да сключва технически договорености с държави-членки, приемаща държава, с участващи трети държави и с други международни участници за предоставянето на оборудване, услуги и помещения на EUPOL ДР Конго.
               3.   EUPOL ДР Конго носи отговорност за изпълнението на бюджета на мисията. За тази цел мисията подписва споразумение с Комисията.
               4.   EUPOL ДР Конго носи отговорност за евентуални претенции и задължения, произтичащи от изпълнението на мандата, считано от 1 октомври 2013 г., с изключение на претенциите, свързани с тежки провинения на ръководителя на мисията, за които той/тя носи лична отговорност.
               5.   Финансовите договорености са съобразени с командната верига, предвидена в членове 5, 6 и 9, както и с оперативните изисквания на EUPOL ДР Конго, включително съвместимостта на оборудването и оперативната съвместимост на екипите ѝ.
               6.   Разходите са допустими от датата на влизане в сила на настоящото решение.“

               5)

               В член 18 втората алинея се заменя със следното:
               „Прилага се от 1 октомври 2010 г. до 30 септември 2014 г.“

         Член 2
   Настоящото решение влиза в сила от датата на приемането му.
   Прилага се от 1 октомври 2013 г.

      Съставено в Брюксел на 23 септември 2013 година.

            За Съвета

            Председател

         V. JUKNA

      (1)  Решение 2010/576/ОВППС на Съвета от 23 септември 2010 г. относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго) (ОВ L 254, 29.9.2010 г., стр. 33).

      (2)  Решение 2012/514/ОВППС на Съвета от 24 септември 2012 г. за изменение и удължаване на срока на действие на Решение 2010/576/ОВППС относно полицейската мисия на Европейския съюз по реформата на сектора за сигурност (РСС) и неговото взаимодействие с правосъдието в Демократична република Конго (EUPOL ДР Конго) (ОВ L 257, 25.9.2012 г., стр. 16).


title: Решение на Европейския парламент от 23 април 2009 година относно освобождаването от отговорност във връзка с изпълнението на бюджета на Европейския полицейски колеж за финансовата 2007 година

text:
               26.9.2009

               BG

               Официален вестник на Европейския съюз

               L 255/157

         РЕШЕНИЕ НА ЕВРОПЕЙСКИЯ ПАРЛАМЕНТ
   от 23 април 2009 година
   относно освобождаването от отговорност във връзка с изпълнението на бюджета на Европейския полицейски колеж за финансовата 2007 година
   (2009/663/ЕО)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския полицейски колеж за финансовата 2007 година, придружен от отговорите на Колежа (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) и за отмяна на Решение 2000/820/ПВР (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 23 декември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0160/2009),

               1.

               Освобождава от отговорност директора на Европейския полицейски колеж във връзка с изпълнението на бюджета на Колежа за финансовата 2007 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския полицейски колеж, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Klaus WELLE

      (1)  ОВ C 278, 31.10.2008 г., стр. 51.

      (2)  ОВ C 311, 5.12.2008 г., стр. 136.

      (3)  ОВ L 248, 16.9.2002 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.
   РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 23 април 2009 година
   съдържаща забележките, които са неразделна част от решението относно освобождаване от отговорност във връзка с изпълнението на бюджета на Европейския полицейски колеж за финансовата 2007 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския полицейски колеж за финансовата 2007 година (1),

               —

               като взе предвид доклада на Сметната палата относно окончателните годишни отчети на Европейския полицейски колеж за финансовата 2007 година, придружен от отговорите на Колежа (2),

               —

               като взе предвид препоръката на Съвета от 10 февруари 2009 г. (5588/2009 — C6-0060/2009),

               —

               като взе предвид Договора за ЕО, и по-специално член 276 от него,

               —

               като взе предвид Регламент (ЕО, Eвратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,

               —

               като взе предвид Решение 2005/681/ПВР на Съвета от 20 септември 2005 г. за създаване на Европейски полицейски колеж (CEPOL) и за отмяна на Решение 2000/820/ПВР (4), и по-специално член 16 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (5), и по-специално член 94 от него,

               —

               като взе предвид член 71 и приложение V към своя правилник,

               —

               като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0160/2009),

               А.

               като има предвид, че Колежът беше създаден през 2001 г. и беше преобразуван в орган на Общността по смисъла на член 185 от Общия финансов регламент, както и че рамковият Финансов регламент за агенциите се прилага за Колежа, считано от 1 януари 2006 г.;

               Б.

               като има предвид, че в доклада си за годишните отчети на Колежа за финансовата 2006 г. Европейската сметна палата (наричана по-долу „Сметната палата“) включи в декларацията си за достоверност резерви по отношение на законосъобразността и редовността на извършените операции поради несъответствие на системата за възлагане на обществени поръчки с разпоредбите на Финансовия регламент;

               В.

               като има предвид, че на 22 април 2008 г. Парламентът освободи от отговорност директора на Колежа във връзка с изпълнението на бюджета на Колежа за финансовата 2006 година (6) и в своята резолюция, придружаваща решението за освобождаване от отговорност, наред с другото:

                           —

                           изрази съжаление за заключението на Сметната палата, че през 2006 г. Колежът не е установил необходимите системи и процедури, които да му дадат възможност да изготви финансов отчет в съответствие с изискванията на рамковия Финансов регламент, приложим за агенциите,

                           —

                           призова Колежа да приеме подробни правила за прилагане, включително правила, които гарантират прозрачността на процедурите за възлагане на обществени поръчки, в съответствие с неговия Финансов регламент,

                           —

                           прикани Колежа да гарантира незабавно и най-късно до юни 2008 г., че финансовото му управление е изцяло в съответствие с разпоредбите на Финансовия регламент,

                           —

                           отправи искане към Комисията да наблюдава отблизо изпълнението на бюджета на Колежа;

               Г.

               като има предвид, че в доклада си за годишните отчети на Колежа за финансовата 2007 година Сметната палата е включила резерви в своята декларация за достоверност относно надеждността и точността на отчетите, както и законосъобразността и редовността на свързаните с тях операции,

               1.

               Отбелязва, че докато в декларацията за достоверност на Сметната палата за 2006 г. не са включени резерви по отношение на отчетите, но са изразени резерви по отношение на свързаните с отчетите операции, в декларацията за достоверност за 2007 г. са включени резерви както по отношение на отчетите, така и по отношение на свързаните с тях операции.

               2.

               Подчертава необходимостта Колежът да спазва стриктно разпоредбите на Финансовия регламент и на законодателството на ЕС за възлагане на обществени поръчки, както и да подобри финансовото си управление, тъй като това е втората поредна година, в която Сметната палата изразява загриженост по подобни/идентични въпроси.

               3.

               Отправя искане към Комисията да наблюдава отблизо изпълнението на бюджета на Колежа.

               4.

               Изразява дълбока загриженост за това, че Сметната палата е констатирала случаи, при които бюджетни кредити са използвани за финансиране на лични разходи на служители на Колежа; отбелязва оценката на Сметната палата, че използването на обществени средства за лични цели само по себе си представлява съществена грешка.

               5.

               Подчертава препоръката на Сметната палата за това, че следва да бъдат предприети мерки за пълното възстановяване на тези средства.

               6.

               Изразява загриженост от наличието на положение, при което компетентната комисия на Парламента е получила непълна информация за използването на обществени средства за лични цели, констатирано от Сметната палата, от непривеждането на финансовото управление на Колежа в съответствие с разпоредбите на Финансовия регламент до крайния срок юни 2008 г., определен в резолюцията за освобождаване от отговорност за 2006 г., както и от редица нарушения на основни финансови правила.

               7.

               Отбелязва, че Колежът е нарушил принципа на единство и на точност на бюджета, като не е документирал получените от Комисията през 2007 г. 1 500 000 EUR за целесъобразно изпълнение на програмата „МЕДА“.

               8.

               Изразява загриженост относно слабостите в управлението на бюджета, открити от Сметната палата; отбелязва, че от бюджетните кредити за поети задължения са използвани само 5 600 000 EUR, а 1 700 000 EUR са пренесени; отбелязва, че са освободени 20 % от бюджетните кредити, пренесени от предходни години.

               9.

               Отбелязва, че до ноември 2007 г. Колежът не е разполагал със собствена система за осчетоводяване на поетите задължения, което е довело до сериозни трудности при бюджетното управление, например създаването на нови бюджетни редове ex nihilo.

               10.

               Отбелязва, че от 1 януари 2008 г. беше въведена система на хартиени носители за задълженията, а през юни 2008 г. беше приложена счетоводна отчетност на базата на текущо начисляване (ABAC).

               11.

               Отбелязва, че Сметната палата не е могла да предостави подробни данни за сумите и видовете разходи във връзка с използването на обществени средства за лични цели от служители на Колежа; отбелязва, че информацията, предоставена от Колежа по искане на Парламента, се отнася за използването на мобилни телефони и коли от парка на Колежа, доставката на мебели за оборудване на офиси на служители и безплатни услуги за превоз на служители до летища и жп гари; отбелязва, че според Колежа съответните суми и положението с възстановяването на средствата са, както следва:

                           —

                           използване на мобилни телефони от служители: 3 405 лири стерлинги за периода април— декември 2007 г., като всички разходи са възстановени,

                           —

                           използване от служители на коли от парка на Колежа: 1 157 лири стерлинги за периода юли— декември 2007 г., като всички разходи са възстановени; тези автомобили вече са продадени,

                           —

                           обзавеждане: 6 625 лири стерлинги за обзавеждане, закупено през 2007 г.; това обзавеждане вече е продадено,

                           —

                           безплатна услуга за превоз на служители до летища и жп гари: за 2007 г. са констатирани разходи в размер на 9 508 лири стерлинги; започнал е процес на възстановяване на разходите.

               12.

               Парламентът не е готов да приеме предоставянето на непълна информация от Колежа, по-специално поради това, че информацията дори не обхваща цялата 2007 година или сумите от продажбата на обзавеждането и автомобилите от парка на Колежа.

               13.

               Подчертава, че както и през 2006 г., въпреки факта, че в годишния доклад на Сметната палата и в резолюцията за освобождаване от отговорност за 2006 г. беше изразена критика относно липсата на финансова отчетност, Колежът отново не можа да представи доклад относно бюджетното и финансовото управление за 2007 г., в разрез с разпоредбите на собствения си финансов регламент.

               14.

               Изразява загриженост относно това, че въпреки че този проблем вече беше посочен в годишния доклад на Сметната палата и в резолюцията за освобождаване от отговорност за 2006 г., Колежът прие:

                           —

                           правила за прилагане на финансовия регламент едва през февруари 2008 г.,

                           —

                           вътрешни насоки за възлагане на обществени поръчки едва през септември 2008 г., съгласно неговите отговори до Сметната палата, и едва през октомври 2008 г., съгласно неговите отговори до докладчика;

                     т.е. повече от две години след като Колежът стана агенция и финансовият регламент започна да се прилага.

               15.

               Изразява загриженост във връзка с това, че през 2008 г. Колежът е приел преразгледан вариант на своя финансов регламент, който съдържа дерогации от рамковия финансов регламент, и по-специално по отношение на правилата за възлагане на обществени поръчки, без предварителното съгласие на Комисията.

               16.

               Отбелязва, че в разрез с разпоредбите на собствения му финансов регламент Колежът не е изпратил до органа по освобождаване от отговорност доклад за вътрешни одити, извършени през 2007 г.

         Текущо разследване на OLAF

               17.

               Отбелязва, че Европейската служба за борба с измамите (OLAF) е започнала вътрешно разследване за Колежа.

               18.

               Призовава Колежа, и по-специално неговия директор, да оказва пълно сътрудничество на OLAF и да съдейства изцяло на служителите на OLAF при изпълнението на техните задължения.

               19.

               Призовава Колежа, OLAF и Комисията да информират органа по освобождаване от отговорност за резултатите от разследването на OLAF веднага след като тези резултати са налице.

               20.

               По отношение на други забележки, придружаващи решението за освобождаване от отговорност, които имат хоризонтален характер, се позовава на своята резолюция от 23 април 2009 г. относно финансовото управление и контрола на агенциите на ЕС (7).

      (1)  ОВ C 278, 31.10.2008 г., стр. 51.

      (2)  ОВ C 311, 5.12.2008 г., стр. 136.

      (3)  ОВ L 248, 16.9.2002 г., стр. 1.

      (4)  ОВ L 256, 1.10.2005 г., стр. 63.

      (5)  ОВ L 357, 31.12.2002 г., стр. 72.

      (6)  ОВ L 88, 31.3.2009 г., стр. 243.

      (7)  Вж. стр. 206 от настоящия брой на Официален вестник.


title: 2014/558/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на общия бюджет на Европейския съюз за финансовата 2012 година, раздел IX – Европейски надзорен орган по защита на данните

text:
               5.9.2014

               BG

               Официален вестник на Европейския съюз

               L 266/142

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на общия бюджет на Европейския съюз за финансовата 2012 година, раздел IX – Европейски надзорен орган по защита на данните
   (2014/558/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид общия бюджет на Европейския съюз за финансовата 2012 година (1),

               —

               като взе предвид консолидираните годишни отчети на Европейския съюз за финансовата 2012 година (COM(2013) 570 – C7-0281/2013) (2),

               —

               като взе предвид годишния доклад на Сметната палата относно изпълнението на бюджета за финансовата 2012 година, придружен от отговорите на институциите (3),

               —

               като взе предвид декларацията за достоверност (4) относно надеждността на отчетите, както и законосъобразността и редовността на свързаните с тях операции, предоставена от Сметната палата за финансовата 2012 година съгласно член 287 от Договора за функционирането на Европейския съюз,

               —

               като взе предвид член 314, параграф 10 и членове 317, 318 и 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (5), и по-специално членове 50, 86, 145, 146 и 147 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (6), и по-специално членове 164, 165 и 166 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A7-0228/2014),

               1.

               Освобождава от отговорност Европейския надзорен орган по защита на данните във връзка с изпълнението на бюджета на Европейския надзорен орган по защита на данните за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на Съвета, Комисията, Съда на Европейския съюз, Сметната палата, Европейския омбудсман и на Европейския надзорен орган по защита на данните и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ L 56, 29.2.2012 г.

      (2)  ОВ C 334, 15.11.2013 г., стр. 1.

      (3)  ОВ C 331, 14.11.2013 г., стр. 1.

      (4)  ОВ C 334, 15.11.2013 г., стр. 122.

      (5)  ОВ L 248, 16.9.2002 г., стр. 1.

      (6)  ОВ L 298, 26.10.2012 г., стр. 1.


title: Решение на Съвета от 24 февруари 2005 година за изменение на Решението от 27 март 2000 година относно оторизирането на директора на Европол за започване на преговори по споразуменията с трети държави и организации, необвързани с Европейския съюз

text:
Важна правна забележка

|

32005D0169

Официален вестник n° L 056 , 02/03/2005 стр. 0014 - 0014 Официален вестник n° L 159 , 13/06/2006 стр. 0163 - 0163

		20050224Решение на Съветаот 24 февруари 2005 годиназа изменение на Решението от 27 март 2000 година относно оторизирането на директора на Европол за започване на преговори по споразуменията с трети държави и организации, необвързани с Европейския съюз(2005/169/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид член 42, параграф 2, член 10, параграф 4 и член 18 от Конвенцията за създаване на Европейска полицейска служба (Конвенцията за Европол) [1],като взе предвид Акт на Съвета от 3 ноември 1998 г. за приемане на правилата относно външните отношения на Европол с трети държави и организации, необвързани с Европейския съюз [2], и по-специално член 2 от него,като взе предвид Акт на Съвета от 3 ноември 1998 г. за определяне на правилата за приемане от Интерпол на данни от трети страни [3], и по-специално член 2 от него,като взе предвид Акт на Съвета от 12 март 1999 г. за определяне на правилата относно предаването на данни от личен характер от Европол на трети държави и трети организации [4], и по-специално членове 2 и 3 от него,като има предвид, че:(1) Оперативните изисквания и необходимостта от ефективна борба с организираните форми на престъпност чрез Европол налагат Израел да се включи в списъка на трети страни, с които директорът на Европол е оторизиран да започне преговори,(2) Следователно Решение на Съвета от 27 март 2000 г. [5] трябва да бъде изменено,РЕШИ:Член 1Решението на Съвета от 27 март 2000 г. се изменя, както следва:в член 2, параграф 1, под заглавието "Трети държави" в списъка по азбучен ред се прибавя долупосочената държава:- "— Израел".Член 2Настоящото решение се публикува в Официален вестник на Европейския съюз.Член 3Настоящото решение влиза в сила в деня след приемането му.Съставено в Брюксел на 24 февруари 2005 година.За СъветаПредседателN. Schmit[1] ОВ С 316, 27.11.1995 г., стр. 2.[2] ОВ С 26, 30.1.1999 г., стр. 19.[3] ОВ С 26, 30.1.1999 г., стр. 17.[4] ОВ С 88, 30.3.1999 г., стр. 1.[5] ОВ С 106, 13.4.2000 г., стр. 1. Решение, последно изменено с Решение от 2 декември 2004 г. (ОВ С 317, 22.12.2004 г., стр. 1).--------------------------------------------------


title: Решение 2009/29/ОВППС на Съвета от 22 декември 2008 година относно сключването на Споразумение между Европейския съюз и Република Сомалия относно статута на военноморски сили, ръководени от Европейския съюз в Република Сомалия в рамките на военната операция на ЕС Atalanta

text:
               15.1.2009

               BG

               Официален вестник на Европейския съюз

               L 10/27

         РЕШЕНИЕ 2009/29/ОВППС НА СЪВЕТА
   от 22 декември 2008 година
   относно сключването на Споразумение между Европейския съюз и Република Сомалия относно статута на военноморски сили, ръководени от Европейския съюз в Република Сомалия в рамките на военната операция на ЕС Atalanta
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 15 май 2008 г. Съветът за сигурност на Организацията на обединените нации (ООН) прие Резолюция 1814 (2008), с която приканва държавите и регионалните организации да вземат мерки за защита на корабите, участващи в превоза и доставката на хуманитарна помощ за Сомалия, както и в дейности, разрешени от Организацията на обединените нации.

               (2)

               На 2 юни 2008 г. Съветът за сигурност на ООН прие Резолюция 1816 (2008), с която за период от шест месеца от датата на приемане на резолюцията се разрешава на държавите, които сътрудничат с преходното федерално правителство на Сомалия, да влизат в териториалните води на Сомалия и да използват по начин, съответстващ на относимото международно право, всички необходими средства за потушаване на пиратските действия и въоръжените грабежи по море. Срокът на действие на тези разпоредби беше удължен с допълнителен период от 12 месеца с Резолюция 1846 (2008) на Съвета за сигурност на ООН, приета на 2 декември 2008 г.

               (3)

               На 10 ноември 2008 г. Съветът прие Съвместно действие 2008/851/ОВППС относно военната операция на Европейския съюз, предназначена да допринесе за възпирането, предотвратяването и потушаването на пиратските действия и въоръжените грабежи край бреговете на Сомалия (операция Atalanta) (1).

               (4)

               Член 11 от това Съвместно действие предвижда, че статутът на силите, ръководени от ЕС, и на техния личен състав, които са разположени на сухоземната територия на трети държави или действат в териториалните или вътрешните води на трети държави, се договаря в съответствие с процедурата, предвидена в член 24 от Договора.

               (5)

               След упълномощаване от Съвета на 18 септември 2007 г., в съответствие с член 24 от Договора, председателството, подпомагано от ГС/ВП, договори споразумение между Европейския съюз и Република Сомалия относно статута на силите, ръководени от Европейския съюз в Република Сомалия.

               (6)

               Това споразумение следва да бъде одобрено,

         РЕШИ:
   Член 1
   Одобрява от името на Европейския съюз споразумението между Европейския съюз и Република Сомалия относно статута на военноморските сили, ръководени от Европейския съюз в Република Сомалия.
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лицето, упълномощено да подпише споразумението, с което да обвърже Европейския съюз.
   Член 3
   Настоящото решение поражда действие от деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Брюксел на 22 декември 2008 година.

            За Съвета

            Председател

         B. KOUCHNER

      (1)  ОВ L 301, 12.11.2008 г., стр. 33.


title: 2007/43/ЕОРешение на Европейската централна банка от 15 декември 2006 година за определяне на мерките, необходими за внасянето на капитала на Европейската централна банка от участващите национални централни банки (ЕЦБ/2006/22)

text:
               31.1.2007

               BG

               Официален вестник на Европейския съюз

               L 24/3

      РЕШЕНИЕ НА ЕВРОПЕЙСКАТА ЦЕНТРАЛНА БАНКА

   от 15 декември 2006 година
   за определяне на мерките, необходими за внасянето на капитала на Европейската централна банка от участващите национални централни банки
   (ЕЦБ/2006/22)
   (2007/43/ЕО)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид устава на Европейската система на централните банки и на Европейската централна банка, и по-специално член 28.3 от него,
   като има предвид, че:

               (1)

               В Решение ЕЦБ/2004/6 от 22 април 2004 г. за определяне на мерките, необходими за внасянето на капитала на Европейската централна банка от участващите национални централни банки (1) се определя как и в каква степен НЦБ на държавите-членки, приели еурото (наричани по-долу „участващи НЦБ“), са длъжни да внесат капитала на Европейската централна банка (ЕЦБ) на 1 май 2004 г.

               (2)

               С оглед присъединяването на България и Румъния към Европейския съюз и присъединяването на съответните им НЦБ към Европейската система на централните банки (ЕСЦБ) на 1 януари 2007 г. в Решение ЕЦБ/2006/21 от 15 декември 2006 г. относно процентното участие на националните централни банки в алгоритъма за записване на капитала на Европейската централна банка (2) се установяват с действие от 1 януари 2007 г. новите тегла, определени за всяка НЦБ, която ще е членка на ЕСЦБ на 1 януари 2007 г., в алгоритъма за записване на увеличения капитал на ЕЦБ (наричани по-долу съответно „тегла в капиталовия алгоритъм“ и „капиталов алгоритъм“).

               (3)

               От 1 януари 2007 г. записаният капитал на ЕЦБ ще възлиза на 5 760 652 402,58 EUR.

               (4)

               Разширеният капиталов алгоритъм налага приемането на ново решение на ЕЦБ, което да отмени от 1 януари 2007 г. Решение ЕЦБ/2004/6 и да определи как и до каква степен участващите НЦБ са длъжни да внесат капитала на ЕЦБ от 1 януари 2007 г.

               (5)

               Съгласно член 1 от Решение 2006/495/EО на Съвета от 11 юли 2006 г., в съответствие с член 122, параграф 2 от Договора, относно приемането на единната валута от Словения на 1 януари 2007 г. (3) дерогацията в полза на Словения, посочена в член 4 от Акта за присъединяване (4), се отменя от 1 януари 2007 г.

               (6)

               Съгласно Решение ЕЦБ/2006/30 от 30 декември 2006 г. относно внасянето на капитала, прехвърлянето на чуждестранни резервни активи и вноскaтa в резервите и провизиите на ЕЦБ от страна на Banka Slovenije (5) Banka Slovenije е длъжна от 1 януари 2007 г. да изплати оставащата част от вноската си в капитала на ЕЦБ, имайки предвид разширения капиталов алгоритъм,

         РЕШИ:
   Член 1
   Размер и форма на внесения капитал
   Всяка участваща НЦБ трябва да изплати напълно своята вноска в капитала на ЕЦБ от 1 януари 2007 г. Предвид теглата в капиталовия алгоритъм, описани в член 2 от Решение ЕЦБ/2006/21, всяка участваща НЦБ трябва да плати от 1 януари 2007 г. сумата, посочена срещу името ѝ в таблицата, както следва:

               Участваща НЦБ

               (EUR)

               Nationale Bank van België/Banque Nationale de Belgique

               142 334 199,56

               Deutsche Bundesbank

               1 182 149 240,19

               Bank of Greece

               104 659 532,85

               Banco de España

               434 917 735,09

               Banque de France

               828 813 864,42

               Central Bank and Financial Services Authority of Ireland

               51 183 396,60

               Banca d'Italia

               721 792 464,09

               Banque centrale du Luxembourg

               9 073 027,53

               De Nederlandsche Bank

               224 302 522,60

               Oesterreichische Nationalbank

               116 128 991,78

               Banco de Portugal

               98 720 300,22

               Banka Slovenije

               18 399 523,77

               Suomen Pankki

               71 708 601,11

         Член 2
   Коригиране на внесения капитал
   1.   Тъй като съгласно Решение ЕЦБ/2004/6 всяка участваща НЦБ, с изключение на Banka Slovenije, вече е изплатила изцяло своя дял в записания капитал на ЕЦБ, прилагащ се до 31 декември 2006 г., всяка една от тях, с изключение на Banka Slovenije, превежда допълнителна сума на ЕЦБ или съответно получава обратно от ЕЦБ определена сума до достигане на сумата, посочена в таблицата в член 1. Внасянето на капитала от Banka Slovenije е уредено с Решение ЕЦБ/2006/30.
   2.   Всички преводи по настоящия член следва да се извършват в съответствие с Решение ЕЦБ/2006/23 от 15 декември 2006 г. за определяне на условията за прехвърляне на дялове от капитала на Европейската централна банка между националните централни банки и за коригиране на внесения капитал (6).
   Член 3
   Заключителни разпоредби
   1.   Настоящото решение влиза в сила на 1 януари 2007 г.
   2.   Решение ЕЦБ/2004/6 се отменя от 1 януари 2007 г.
   3.   Позоваванията на Решение ЕЦБ/2004/6 се смятат за позовавания на настоящото решение.

      Съставено във Франкфурт на Майн на 15 декември 2006 година.

            Председател на ЕЦБ

         Jean-Claude TRICHET

      (1)  ОВ L 205, 9.6.2004 г., стр. 7.

      (2)  Виж стр. 1 от настоящия брой на Официален вестник.

      (3)  ОВ L 195, 15.7.2006 г., стр. 25.

      (4)  ОВ L 236, 23.9.2003 г., стр. 33.

      (5)  Виж стр. 17 от настоящия брой на Официален вестник.

      (6)  Виж стр. 5 от настоящия брой на Официален вестник.


title: 2009/232/ЕО: Решение на Европейския парламент от 22 април 2008 година относно приключването на сметките на Евроюст за финансовата 2006 година

text:
               31.3.2009

               BG

               Официален вестник на Европейския съюз

               L 88/242

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Евроюст за финансовата 2006 година
   (2009/232/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Евроюст за финансовата 2006 година (1),
   като взе предвид доклада на Сметната палата относно окончателните годишни отчети на Евроюст за финансовата 2006 година, придружен от отговорите на Евроюст (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Решение 2002/187/ПВР на Съвета от 28 февруари 2002 година за създаване на Евроюст за засилване борбата срещу сериозната престъпност (4), и по-специално член 36 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0129/2008),

               1.

               Отбелязва, че окончателните годишни отчети на Евроюст са приложени към доклада на Сметната палата;

               2.

               Одобрява приключването на сметките на Евроюст за финансовата 2006 година;

               3.

               Възлага на своя председател да предаде настоящото решение съответно на административния директор на Евроюст, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 57.

      (2)  ОВ C 309, 19.12.2007 г., стр. 111.

      (3)  ОВ L 248, 16.9.2002 г., стр. 1.

      (4)  ОВ L 63, 6.3.2002 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 16 юни 2016 година за подновяване на мандата на председателя на Службата на Общността за сортовете растения

text:
               21.6.2016

               BG

               Официален вестник на Европейския съюз

               C 223/6

         РЕШЕНИЕ НА СЪВЕТА
   от 16 юни 2016 година
   за подновяване на мандата на председателя на Службата на Общността за сортовете растения
   (2016/C 223/07)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕО) № 2100/94 на Съвета от 27 юли 1994 г. относно правната закрила на Общността на сортовете растения (1), и по-специално член 43, параграф 2 от него,
   като има предвид, че:

               (1)

               С Решение от 12 юли 2011 г. (2) Съветът назначи г-н Martin EKVAD за председател на Службата на Общността за сортовете растения („Службата“).

               (2)

               Мандатът на г-н Martin EKVAD изтича на 31 август 2016 г.

               (3)

               На 4 май 2016 г., след получаване на благоприятното становище на Административния съвет на службата, Комисията предложи мандатът на г-н Martin EKVAD да бъде подновен,

         ПРИЕ НАСТОЯЩОТО РЕШЕНИЕ:
   Член 1
   Мандатът на г-н Martin EKVAD като председател на Службата на Общността за сортовете растения се подновява за срок от пет години, считано от 1 септември 2016 г.
   Член 2
   Председателят на Административния съвет на службата се оправомощава да предприеме необходимото за изпълнение на член 1.
   Член 3
   Настоящото решение влиза в сила в деня на приемането му.

      Съставено в Люксембург на 16 юни 2016 година.

            За Съвета

            Председател

         L. F. ASSCHER

      (1)  ОВ L 227, 1.9.1994 г., стр. 1.

      (2)  Решение на Съвета от 12 юли 2011 г. за назначаване на председател на Службата на Общността за сортовете растения (ОВ C 209, 15.7.2011 г., стр. 18).


title: 2013/232/ЕС: Решение на Съвета от 14 май 2013 година за назначаване на член от Словакия в Европейския икономически и социален комитет

text:
               24.5.2013

               BG

               Официален вестник на Европейския съюз

               L 138/14

         РЕШЕНИЕ НА СЪВЕТА
   от 14 май 2013 година
   за назначаване на член от Словакия в Европейския икономически и социален комитет
   (2013/232/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид предложението на правителството на Словакия,
   като взе предвид становището на Европейската комисия,
   като има предвид, че:

               (1)

               На 13 септември 2010 г. Съветът прие Решение 2010/570/ЕС, Евратом за назначаване на членовете на Европейския икономически и социален комитет за периода от 21 септември 2010 г. до 20 септември 2015 г. (1)

               (2)

               След изтичането на мандата на г-н Ján GAŠPERAN се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Emil MACHYNA, predseda Odborového zväzu KOVO, се назначава за член на Европейския икономически и социален комитет за остатъка от мандата, а именно до 20 септември 2015 г.
   Член 2
   Настоящото решение влиза в сила в деня на приемането му.

      Съставено в Брюксел на 14 май 2013 година.

            За Съвета

            Председател

         M. NOONAN

      (1)  ОВ L 251, 25.9.2010 г., стр. 8.


title: Решение на Съвета от 2 декември 2013 година за назначаване на членове и заместник-членове в Консултативния комитет за безопасност и здраве на работното място за Хърватия, Унгария, Португалия и Обединеното кралство

text:
               7.12.2013

               BG

               Официален вестник на Европейския съюз

               C 358/3

         РЕШЕНИЕ НА СЪВЕТА
   от 2 декември 2013 година
   за назначаване на членове и заместник-членове в Консултативния комитет за безопасност и здраве на работното място за Хърватия, Унгария, Португалия и Обединеното кралство
   2013/C 358/04
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид решението на Съвета от 22 юли 2003 г. за създаване на Консултативен комитет за безопасност и здраве на работното място (1) и по-специално член 3 от него,
   като взе предвид списъците с предложенията за назначаване, внесени в Съвета от правителствата на държавите-членки,
   като има предвид, че:

               (1)

               С решението си от 22 април 2013 г. (2) Съветът назначи членовете и заместник-членовете в Консултативния комитет за безопасност и здраве на работното място за периода от 22 април 2013 г. до 28 февруари 2016 г., с изключение на някои членове.

               (2)

               Правителствата на Хърватия, Унгария, Португалия и Обединеното кралство представиха кандидатури за няколко свободни места,

         ПРИЕ НАСТОЯЩОТО РЕШЕНИЕ:
   Член 1
   Назначават се за членове и заместник-членове на Консултативния комитет за безопасност и здраве на работното място за срок до 28 февруари 2016 г.:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Член

               Заместник-член

               Хърватия

               г-н Zdravko MURATTI

               г-жа Inga ŽIC
               г-н Ilija TADIĆ

               Португалия

               Г-н António SANTOS

   II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Член

               Заместник-член

               Унгария

               г-н Károly GYÖRGY

               г-н Szilárd SOMLAI

   III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Член

               Заместник-член

               Хърватия

               г-жа Admira RUBIČIĊ

               г-н Nenad SEIFERT
               г-жа Milica JOVANOVIĊ

               Обединено кралство

               г-жа Hannah MURPHY

         Член 2
   Съветът ще назначи членовете и заместник-членовете, които все още не са предложени, на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 2 декември 2013 година.

            За Съвета

            Председател

         E. GUSTAS

      (1)  ОВ С 218, 13.9.2003 г., стр. 1.

      (2)  ОВ С 120, 26.4.2013 г., стр. 7.


title: Решение на Съвета от 24 септември 2012 година за приемане на позицията на Съвета по проекта за коригиращ бюджет № 4 на Европейския съюз за финансовата 2012 година

text:
               25.9.2012

               BG

               Официален вестник на Европейския съюз

               C 288/2

         РЕШЕНИЕ НА СЪВЕТА
   от 24 септември 2012 година
   за приемане на позицията на Съвета по проекта за коригиращ бюджет № 4 на Европейския съюз за финансовата 2012 година
   2012/C 288/02
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 314 от него, във връзка с Договора за създаване на Европейската общност за атомна енергия, и по-специално член 106а от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (1), последно изменен с Регламент (ЕС, Евратом) № 1081/2010 на Европейския парламент и на Съвета от 24 ноември 2010 г. (2), и по-специално член 37 от него,
   като има предвид, че:

               —

               общият бюджет на Съюза за финансовата 2012 година беше окончателно приет на 1 декември 2011 г. (3),

               —

               на 20 юни 2012 г. Комисията представи предложение, съдържащо проект за коригиращ бюджет № 4 към общия бюджет за финансовата 2012 година,

         РЕШИ:
   Член единствен
   Позицията на Съвета по проекта за коригиращ бюджет № 4 на Европейския съюз за финансовата 2012 година беше приета на 24 септември 2012 г.
   Пълният текст е публикуван за справки или изтегляне в електронен формат на уебсайта на Съвета: http://www.consilium.europa.eu/

      Съставено в Брюксел на 24 септември 2012 година.

            За Съвета

            Председател

         A. D. MAVROYIANNIS

      (1)  ОВ L 248, 16.9.2002 г., стр. 1, с поправки в ОВ L 25, 30.1.2003 г., стр. 43 и в ОВ L 99, 14.4.2007 г., стр. 18.

      (2)  ОВ L 311, 26.11.2010 г., стр. 9.

      (3)  ОВ L 56, 29.2.2012 г., с поправки в ОВ L 79, 19.3.2012 г., стр. 1 и в ОВ L 184, 13.7.2012 г., стр. 19.

      ПРИЛОЖЕНИЕ

         ПРОЕКТ ЗА ПИСМО

                     От

                     :

                     Председателя на Съвета

                     До

                     :

                     Председателя на Европейския парламент

               Уважаеми господин Председател,
         С отделна пратка изпращам позицията на Съвета по проекта за коригиращ бюджет № 4 за финансовата 2012 година, приета от Съвета на 19 септември 2012 г.
         (Поздрав за завършек на писмото).


title: Решение на Съвета от 19 юни 2000 година относно подписването и сключването на Съгласуван протокол между Европейската общност и правителството на Република Корея във връзка със световния корабостроителен пазар

text:
Важна правна забележка

|

32000D0409

Официален вестник n° L 155 , 28/06/2000 стр. 0047 - 0048 специално чешко издание глава 11 том 33 стр. 291  - 292 специално испанско издание глава 11 том 33 стр. 291  - 292 специално унгарско издание глава 11 том 33 стр. 291  - 292 специално литвийско издание глава 11 том 33 стр. 291  - 292 LV.ES глава 11 том 33 стр. 291  - 292 MT.ES глава 11 том 33 стр. 291  - 292 PL.ES глава 11 том 33 стр. 291  - 292 SK.ES глава 11 том 33 стр. 291  - 292 специално словенско издание глава 11 том 33 стр. 291  - 292

		20000619Решение на Съветаот 19 юни 2000 годинаотносно подписването и сключването на Съгласуван протокол между Европейската общност и правителството на Република Корея във връзка със световния корабостроителен пазар(2000/409/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 133, във връзка с член 300, параграф 2, първо изречение от него,като взе предвид предложението на Комисията,като има предвид, че:(1) Световната корабостроителна промишленост преминава през сериозна криза в световен мащаб, което се дължи основно на производствения свръхкапацитет. Докато промишлеността на Общността следваше през последното десетилетие програма за преструктуриране и намаляване на производствените възможности, корейските корабостроители, противно на това, чувствително са увеличили своя капацитет от 1993 г. насам.(2) Анализ на договори на Корея, извършен за Комисията от независим консултант, установи, че корейските корабостроители са установявали цени, чувствително по-ниски от себестойността. Тази практика е позволила на корейската промишленост да увеличи забележимо своите пазарни дялове в ущърб по-специално на промишлеността на Общността, чието положение в момента е критично. Пазарните дялове на промишлеността на Общността, сблъскваща се с извънредно ниски световни цени, спаднаха от 25 % през 1998 г. на 17 % през 1999 г.(3) Изучавайки първия и втория доклад за състоянието на корабостроенето в света, представен от Комисията в рамките на член 12 от Регламент (ЕО) № 1540/98 на Съвета от 29 юни 1998 г. относно установяването на нови правила при предоставянето на помощи за корабостроенето [1], Съветът отбеляза на 9 ноември 1999 г. и на 18 май 2000 г. критичното състояние, в което се намира този сектор в целия свят, и изрази своята загриженост за такива практики, които вредят сериозно на интересите на корабостроителниците в Общността. В своите заключения министрите на промишлеността приканиха Комисията да продължи своите усилия за уеднаквяване на правилата, приложими за този сектор, като накарат Република Корея да подеме незабавно конструктивни консултации с цел прекратяване на нелоялната конкуренция.(4) Въз основа на тази покана Комисията се ангажира впоследствие в няколко фази на интензивни консултации с корейското правителство и договори проект на съгласуван протокол. Когато съгласуваният протокол бъде подписан, той ще ангажира корейското правителство да се въздържа от каквато и да било пряка или непряка намеса, целяща помощ при загуби за корейските корабостроители, да прилага международно признатите финансови и счетоводни принципи и да се грижи корейските корабостроители да установяват цени, отразяващи пазарните условия. Съгласуваният протокол предвижда също така ad hoc механизъм за консултации, предвиждащ незабавното решаване на всеки проблем, повдигнат от някоя от страните.(5) Съгласуваният протокол следва да се одобри,РЕШИ:Член 1Съгласуваният протокол между Европейската общност и правителството на Република Корея в връзка със световния корабостроителен пазар се одобрява.Текстът на съгласувания протокол е приложен към настоящото решение.Член 2Председателят на Съвета е упълномощен да посочи оправомощеното лице за подписване на съгласувания протокол, така че да бъде обвързана Общността.Съставено в Люксембург на 19 юни 2000 година.За СъветаПредседателL. Capoulas Santos[1] ОВ L 202, 18.7.1998 г., стр. 1.--------------------------------------------------


title: Решение на Центъра за преводи към органите на Европейския Съюз от 13 април 2004 година за прилагане на Регламент (ЕО) № 1049/2001 на Европейския парламент и на Съвета относно публичния достъп до документи

text:
Важна правна забележка

|

32004D0605

Официален вестник n° L 272 , 20/08/2004 стр. 0013 - 0015

		20040413Решение на Центъра за преводи към органите на Европейския Съюзот 13 април 2004 годиназа прилагане на Регламент (ЕО) № 1049/2001 на Европейския парламент и на Съвета относно публичния достъп до документи(2004/605/EО)УПРАВИТЕЛНИЯТ СЪВЕТ,като взе предвид Регламент (ЕО) № 2965/94 на Съвета от 28 ноември 1994 г. относно създаването на Център за преводи към органите на Европейския съюз [1], последно изменен с Регламент (ЕО) № 1645/2003 на Съвета [2] от 18 юни 2003 г., и по-специално член 18a от него,като има предвид, че:(1) В член 1, втора алинея от Договора за Европейски съюз се отстоява концепцията за прозрачност, като се постановява, че Договорът отбелязва нов етап в процеса на създаване на все по-тесен съюз между народите на Европа, в който решенията се вземат по възможно най-прозрачен начин и най-близко до гражданите.(2) Прозрачността е гаранция за по-голяма легитимност, ефективност и отговорност на администрацията по отношение на гражданите в една демократична система и допринася за укрепването на принципите на демократичност и зачитане на основните права, както са определени в член 6 от Договора за ЕС и в Хартата за основните права на Европейския съюз.(3) Член 18a от Регламент (ЕО) № 2965/94 предвижда, че Регламент (ЕО) № 1049/2001 на Европейския парламент и на Съвета относно публичния достъп до документите на Европейския парламент, Съвета и Комисията [3] (наричан по-долу Регламент (ЕО) № 1049/2001) се прилага също така и за документите на Центъра, а също така предвижда и че Управителният съвет приема практическите мерки за прилагането на Регламент (ЕО) № 1049/2001,РЕШИ:Член 1Бенефициери и приложно поле1. Всяко физическо или юридическо лице има право на достъп до документите на Центъра за преводи към органите на Европейския съюз (Центърът) при спазване на принципите, условията и ограниченията, установени в Регламент (ЕО) № 1049/2001, както и в съответствие с разпоредбите на настоящото решение.2. Документите, притежавани от Центъра само за целите на преводите, не се считат за документи на Центъра по смисъла на член 2, параграф 3 от Регламент (ЕО) № 1049/2001.Член 2ОпределенияПо смисъла на настоящото решение:a) "документ" означава всяко съдържание, независимо от неговия носител (в писмена форма на хартия, в електронна форма или като звуков, визуален или аудиовизуален запис), което засяга въпрос, свързан с политиките, дейностите и решенията, попадащи в сферата на отговорност на Центъра;б) "трета страна" означава всяко физическо или юридическо лице или всяка единица извън Центъра, включително държавите-членки, други институции и органи на Общността или извън Общността, както и трети страни.Член 3Заявления1. Всички заявления за достъп до документ се изпращат на Центъра чрез неговата интернет страница (www.cdt.eu.int), по електронна поща (cdt@cdt.eu.int), по пощата (Център за преводи към органите на Европейския съюз, Bâtiment Nouvel Hémicycle, 1 rue du Fort Thüngen, L-1499 Luxembourg), или по факс: (352/421711 220). Центърът отговаря на първоначални и потвърдителни заявления за достъп в рамките на 15 работни дни от датата на регистрация на заявлението. В случай на сложни или обемни заявления крайният срок може да бъде удължен с 15 работни дни. За всяко удължаване на крайния срок трябва да бъдат изложени мотиви, за които заявителят следва да бъде уведомен предварително.2. Ако дадено заявление не е достатъчно точно формулирано, както е посочено в член 6, параграф 2 от Регламент (ЕО) № 1049/2001, Центърът отправя питане до заявителя да предостави допълнителна информация, която да подпомогне идентифицирането на исканите документи; крайният срок за отговора започва да тече от датата, на която Центърът разполага с тази информация.3. Във всяко решение, което е отчасти негативно, се излага причината за отказа, основана на едно от изброените в член 4 от Регламент (ЕО) № 1049/2001 изключения, както и се информира заявителят за правните средства, с които разполага.Член 4Обработка на първоначални заявления1. Дори когато се изпраща незабавен отговор веднага след регистрирането на заявлението, на заявителя се изпраща потвърждение за получаването му. Потвърждението за получаването и отговорът се изпращат в писмена форма, а когато е уместно, по електронен път.2. Предмет на разпоредбите на член 9 от настоящото решение, Административният отдел има правомощия да взема решения за предприемане на действие по отношение на първоначални заявления. За тази цел се назначава член от персонала, който да обработва заявленията за достъп и да координира отговорите.Заявителят се информира за резултата по неговото заявление.Във всеки отговор, който е отчасти негативен, заявителят се информира за правото да представи на Центъра второ потвърдително заявление в рамките на 15 работни дни от получаването на отговора.3. В случай на цялостен или частичен отказ заявителят може да подаде второ потвърдително заявление в рамките на 15 работни дни от получаването на отговора на Центъра, с което от Центъра се иска преразглеждане на позицията му.4. Ако Центърът не отговори в рамките на определения срок, заявителят има право да подаде второ потвърдитено заявление.Член 5Обработка на потвърдитени заявления1. Директорът на Центъра взема решения по отношение на потвърдителните заявления. Той информира Управителния съвет на Центъра за решението си.2. Заявителят се уведомява за решението в писмена форма, а когато е уместно, по електронен път, като в него заявителят бива информиран за правото да предяви иск пред Първоинстанционния съд или да подаде жалба пред Европейския омбудсман.Член 6Консултации1. Когато Центърът получи заявление за достъп до документ, който той притежава, но произлиза от трета страна, Центърът проверява кое от предвидените в член 4 от Регламент (ЕО) № 1049/2001 изключения се прилага.2. Ако след извършването на проверката Центърът счита, че достъпът до искания документ трябва да бъде отказан съгласно някое от предвидените в член 4 от Регламент (ЕО) № 1049/2001 изключения, негативният отговор се изпраща на заявителя, без Центърът да се консултира с третата страна автор.3. При условията на разпоредбите на параграф 4 от настоящия член Центърът взема положително решение по заявление, без да се консултира с третата страна автор, когато:a) поисканият документ вече е публично оповестен от неговия автор или съгласно Регламент (ЕО) № 1049/2001 или подобни разпоредби;б) е очевидно, че пълното разкриване или частичното разкриване на неговото съдържание не би засегнало някой от интересите, посочени в член 4 от Регламент(ЕО) № 1049/2001.Във всички други случаи се провеждат консултации с третата страна автор.4. Ако заявлението за достъп засяга документ, който произлиза от държава-членка, Центърът се консултира с автора при условията на разпоредбите на параграф 3, буква a) от настоящия член.5. Третата страна, с която се провеждат консултациите, има срок за отговор, не по-кратък от пет работни дни или който следва да е достатъчен за Центъра, за да спази собствения си срок за отговор. Ако в рамките на определения период не е получен отговор или ако третата страна не може да бъде открита или идентифицирана, Центърът взема решение в съответствие с правилата за изключенията, постановени в член 4 от Регламент (ЕО) № 1049/2001, като се вземат предвид законните интереси на третата страна на базата на информацията, с която разполага.6. Ако Центърът възнамерява да предостави достъп до документ противно на изричното становище на автора, той информира автора за намерението си да оповести публично документа след период от 10 работни дни, както и привлича вниманието на автора върху правните средства, с които той разполага, за да се противопостави на това оповестяване.Член 7Упражняване на правото на достъп1. Документите се изпращат по пощата, факса или, ако е възможно, по електронната поща. Ако документите са големи или е трудно да се борави с тях, от заявителя може да бъде поискано да направи справка с документите на място. Тази консултация е безплатна.2. Ако документът е бил публикуван, в отговора се съдържат позовавания на публикацията и/или на мястото, където документът е на разположение, а когато е уместно, адресът на документа на Интернет страницата www.cdt.eu.int.3. Ако обемът на исканите документи надхвърля двадесет страници, на заявителя може да бъде наложена такса от 0,10 EUR на страница, плюс разходите за доставка. Размерът на тази такса може да бъде променян от директора на Центъра. За разходите за други помощни средства се взема решение в конкретния случай, но те следва да не надвишават разумните суми.Член 8Мерки, които улесняват достъпа до документи1. С оглед на ефективното упражняване на правата на гражданите, които произтичат от Регламент (ЕО) № 1049/2001, Центърът предоставя публичен достъп до регистър от документи. Регистърът е достъпен в електронна форма.2. Регистърът съдържа заглавието на документа (на езиците, на които е на разположение), включително когато е приложимо, други полезни позовавания, указание за неговия автор и датата на съставянето или приемането му.3. Помощна страница (на всички официални езици) информира обществеността по какъв начин може да бъде получен документът. Ако документът е публикуван, налице е указание относно оригиналния текст.Член 9Документи, до които има директен публичен достъп1. Настоящият член се прилага само за документи, които са изготвени или получени след датата, от която се прилага Регламент (ЕО) № 1049/2001.2. Следните документи се предоставят автоматично при поискване, и доколкото е възможно, за тях се предоставя директен достъп в електронна форма:a) текстове, приети от директора на Центъра или от Управителния съвет, които са предназначени за публикуване в Официален вестник на Европейския съюз или на интернет страницата на Центъра;б) документи, произлизащи от трети страни, които вече са публично оповестени от техния автор или с неговото съгласие;в) документи, които вече са оповестени вследствие на предишно заявление.Член 10ОтчетиЦентърът публикува годишен отчет за предходната година, който включва информация за прилагането на настоящото решение, и по-специално статистика за броя на заявленията за достъп до документите на Центъра, броя на случаите, в които Центърът е отказал да предостави достъп, както и мотивите за тези откази в съответствие с член 17, параграф 1 от Регламент (ЕО) № 1049/2001/ЕО.Член 11Влизане в силаНастоящото решение влиза в сила на 1 април 2004 г.Член 12ПубликуванеНастоящото решение се публикува в Официален вестник на Европейския съюз.Съставено в Люксембург на 13 април 2004 година.За Управителния съветПредседателK.-J. Lönnroth[1] ОВ L 314, 7.12.1994 г., стр. 1.[2] ОВ L 245, 29.9.2003 г., стр. 13.[3] ОВ L 145, 31.5.2001 г., стр. 43.--------------------------------------------------


title: Решение (ОВППС) 2015/874 на Комитета по политика и сигурност от 27 май 2015 година относно приемането на приноса на трета държава към военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2015)

text:
               6.6.2015

               BG

               Официален вестник на Европейския съюз

               L 142/28

         РЕШЕНИЕ (ОВППС) 2015/874 НА КОМИТЕТА ПО ПОЛИТИКА И СИГУРНОСТ
   от 27 май 2015 година
   относно приемането на приноса на трета държава към военната мисия на Европейския съюз в подкрепа на обучението на въоръжените сили на Мали (EUTM Мали) (EUTM Mali/1/2015)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 38, трета алинея от него,
   като взе предвид Решение 2013/34/ОВППС на Съвета от 17 януари 2013 г. за военна мисия на Европейския съюз в подкрепа на обучението на въоръжените сили на Мали (EUTM Мали) (1), и по-специално член 8, параграф 2 от него,
   като има предвид, че:

               (1)

               Съгласно член 8, параграф 2 от Решение 2013/34/ОВППС Съветът предостави правомощия на Комитета по политика и сигурност (КПС) да покани трети държави да предложат принос и да вземе съответните решения относно приемането на предложените от трети държави приноси.

               (2)

               Предвид препоръката на командващия мисията на ЕС относно приноса на Република Албания („Албания“) и препоръката на Военния комитет на Европейския съюз, приносът на Албания следва да бъде приет.

               (3)

               В съответствие с член 5 от Протокол № 22 относно позицията на Дания, приложен към Договора за Европейския съюз и към Договора за функционирането на Европейския съюз, Дания не участва в изготвянето и изпълнението на решения и действия на Съюза, свързани с въпросите на отбраната,

         ПРИЕ НАСТОЯЩОТО РЕШЕНИЕ:
   Член 1
   1.   Приносът на Албания към военната мисия на Европейския съюз в подкрепа на обучението на въоръжените сили на Мали (EUTM Maли) се приема и се счита за значим.
   2.   Албания се освобождава от финансов принос в бюджета на EUTM Мали.
   Член 2
   Настоящото решение влиза в сила в деня на приемането му.

      Съставено в Брюксел на 27 май 2015 година.

            За Комитета по политика и сигурност

            Председател

         W. STEVENS

      (1)  ОВ L 14, 18.1.2013 г., стр. 19.


title: Решение на Комисията от 5 март 2010 година за назначаване на един член на Европейския статистически консултативен комитет Текст от значение за ЕИП

text:
               6.3.2010

               BG

               Официален вестник на Европейския съюз

               C 56/9

         РЕШЕНИЕ НА КОМИСИЯТА
   от 5 март 2010 година
   за назначаване на един член на Европейския статистически консултативен комитет
   (текст от значение за ЕИП)
   2010/C 56/07
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Решение № 234/2008/ЕО на Европейския парламент и на Съвета от 11 март 2008 г. за създаване на Европейски статистически консултативен комитет и за отмяна на Решение 91/116/ЕИО на Съвета (1), и по-специално член 4, параграф 1, буква а) от него,
   след консултиране със Съвета,
   след консултиране с Европейския парламент,
   като има предвид, че:

               (1)

               Европейският статистически консултативен комитет (ESAC) се състои от 24 членове.

               (2)

               Съгласно член 4, параграф 1 от Решение № 234/2008/ЕО 12 членове на ESAC трябва да бъдат назначени от Комисията след консултиране с Европейския парламент и Съвета.

               (3)

               С Решение 2009/304/ЕО от 30 март 2009 г. (2) Комисията назначи 12 членове на ESAC.

               (4)

               Тъй като един от тези членове подаде оставка, след консултиране с Европейския парламент и Съвета Комисията назначава нов член на ESAC с настоящото решение,

         ПРИЕ НАСТОЯЩОТО РЕШЕНИЕ:
   Член 1
   Господин Denis Durand се назначава за член на ESAC за период от пет години.
   Член 2
   Настоящото решение влиза в сила от деня на публикуването му в Официален вестник на Европейския съюз.

      Съставено в Брюксел на 5 март 2010 година.

            За Комисията

            Председател

         José Manuel BARROSO

      (1)  ОВ L 73, 15.3.2008 г., стр. 13.

      (2)  ОВ L 84, 31.3.2009 г., стр. 44.